जेल थमां रिहाς होने बाद बी उंदे पर पंजाब च दाखल होने पर पंबदी लग्गी रेही। शेख मुहम्मद अब्दुल्ला नवंबर 1942 ई. च उनें गी रियासत च धरम निरपक्ख ते प्रगतिशील समाजवादी तत्तें गी मजबूत बनोने आस्तै दिल्ली थंमा जम्मू लेई आए। जम्मू आइयै धन्वन्तरि होरें मजदूरें, करसानें, लखारियें, कलाकारें ते नौजवानें गी सगठत करियै इस पिछड़ी दी रियासत च नमीं चेतना जगाने दा सिरीगणेश कीता। दिखदे-दिखदे ओ प्रगतिशील, समाजवादी ते धरम निरपक्खता दे आगू बनी गे। कामरेड धन्वन्तरि अंदर संगठत करने दी जेह्‌ड़ी बे-पनाह् सलाहियत बी उसदा सबूत इस्सै गल्लै थमां मिली सकदा ऐ जे सेह्‌त ठीक नेई होने दे बावजूद उनें संगठन दा कम्म जारी रक्खेआ ते त्रऊं-चऊं साल्लें दे अंदर-अंदर इक जबरदस्त अंदोलन खड़ा करी दित्ता।